Dealesville-moorde: Gedenkdiens vir egpaar gehou | Netwerk24
Dealesville-moorde: Gedenkdiens vir egpaar gehou
Deur Kaydene Davids 06 Junie 2019 20:42
’n Gedenkdiens vir die Deniacos-egpaar wat wreed in hul huis in Dealesville vermoor is, word Vrydag in Bloemfontein gehou.
’n Griekse én tradisionele gedenkdiens sal om 11:00 in die NG kerk Bainsvlei vir Monica (68), ’n DA-raadslid, en haar man, Basil Deniacos (79), gehou word.
Monica en Basil Deniacos.
Die egpaar se lyke is verlede Vrydagoggend vroeg deur hul twee werkers in hul huis gekry. Die Malawiese werkers is kort ná die moord in hegtenis geneem, maar ’n klag van moord teen hulle is weens gebrekkige getuienis laat vaar.
Familielede van Basil wat in Griekeland woon, sal die diens deur middel van ’n regstreekse uitsending volg, sê Christiaan Dorfling, Monica se seun.
Dorfling sê sy ma-hulle het ’n vol lewe gehad.
“Welgedaan, jul vingerafdrukke is oor die hele Vrystaat heen. Ek is so trots om jul seun te wees.”
Intussen is geen ander verdagtes nog in verband met die dubbele moord aangekeer nie, het ao. Lynda Steyn, woordvoerder van die Valke, bevestig. Die egpaar se gesteelde bakkie is ook nog nie teruggevind nie.
Die polisie doen ’n beroep op die gemeenskap om die egpaar se Toyota-bakkie met registrasienommer DPL 194 FS te help opspoor.
Mense met inligting oor die bakkie kan kapt. Babane Skota by 079 509 4998 of ao. Dirk van Rhijn by 079 505 3244 bel. Alle inligting sal as vertroulik hanteer word.
Die Deniacos-egpaar se bakkie word steeds vermis.
Meer oor: Basil Deniacos | Monica Deniacos | Dealesville | Gedenkdiens | Misdaad | Da-Raadslid | Dealesville-Moorde
‘Cyril, jou mense word uitgemoor’
Dealesville-moorde: 2 Malawiërs vrygelaat
Dealesville-moorde: ‘Ruk polisiediens eers reg’